ঢাকায় দুই দুর্ঘটনা: পোশাক ও পরিচ্ছন্নতাকর্মীর মৃত্যু
ঈদের ছুটি শেষে কর্মস্থলে ফেরার পথে ঢাকায় নেমে দুর্ঘটনায় মারা গেছেন এক নারী পোশাককর্মী। এছাড়া গুলশানের নতুন বাজার এলাকায় অটোরিকশার ধাক্কায় মারা গেছেন সিটি করপোরেশনের একজন পরিচ্ছন্নতাকর্মী।  রোববার ভোরে গুলিস্তানের জিরো পয়েন্ট এলাকায় দুই দুর্ঘটনায় নিহতের নাম আয়েশা আক্তার (২০)। দুর্ঘটনায় আয়েশার স্বামী খায়রুল ইসলাম (২৫) আহত হয়েছেন। তারা দু'জনই টঙ্গীর একটি পোশাক কারখানায় কাজ করেন। ঢাকা মেডিকেল কলেজ হাসপাতাল পুলিশ ফাঁড়ির সহকারী উপপরিদর্শক মো. মাসুদ মিয়া জানান, ভোর ৫টায় তাদের দুইজনকে হাসপাতালে নেওয়া হলে চিকিৎসক জানান, আয়েশা মারা গেছেন।
জহিরুল ইসলাম নামে আয়েশার এক স্বজন হাসপাতালে সাংবাদিকদের জানান,আয়েশা ও খায়রুল থাকেন টঙ্গীর চেরাগআলী এলাকায়। ঈদের ছুটিতে তারা পটুয়াখালীতে গ্রামের বাড়ি গিয়েছিলেন। “কর্মস্থলে যাওয়ার জন্য তারা সদরঘাট থেকে তারা গাজীপুরগামী আজমেরী গ্লোরি পরিবহনের বাসে উঠেছিলেন। জিরো পয়েন্ট এলাকায় বাসটিকে আরেকটি গাড়ি ধাক্কা দিলে তারা দুইজনসহ কয়েকজন আহত হন।” শাহবাগ থানার পরিদর্শক (তদন্ত) শাহ আলম বলেন, সিমেন্ট বোঝাই একটি কভার্ড ভ্যানের ধাক্কায় বাসটির কয়েকজন যাত্রী আহত হন। তাদের মধ্যে আয়েশা মারা যান। কভার্ড ভ্যানটি পুলিশ হেফাজতে রয়েছে বলে জানান তিনি।অন্যদিকে সকাল ৬টার দিকে নতুন বাজারে অটোরিকশার ধাক্কায় মারা যান ঢাকা উত্তর সিটি করপোরেশনের পরিচ্ছন্নতাকর্মী আবদুর রাজ্জাক (৪৬)।ময়লার ভ্যান নিয়ে রাস্তা পার হওয়ার সময় অটোরিকশার ধাক্কায় গুরুতর আহত হলে তাকে ঢাকা মেডিকেল কলেজ হাসপাতালে নেওয়া হয়।রাজ্জাকের ছেলে আল আমিন বলেন, হাসপাতালে নেওয়ার পর সকাল ১০টার দিকে তার বাবার মৃত্যু হয়।গুলশান থানার এসআই মো. হাসিব হোসেন বলেন, অটোরিকশাটিকে আপটক করা সম্ভব হয়নি।

দুর্ঘটনায় আয়েশার স্বামী আহত হয়েছেন। তারা দু'জনই টঙ্গীর একটি পোশাক কারখানায় কাজ করেন।